




ประกาศองค์การบริหารส่วนตำบลทุ่งต่อ
เรื่อง การเปิดเผยข้อมูลงบประมาณขององค์กรปกครองส่วนท้องถิ่น
ตามแผนปฏิบัติการยกระดับค่าคะแนนดัชนีการรับรู้การทุจริต ครั้งที่ 2/2569
-------------------------------

ตามหนังสือกรมส่งเสริมการปกครองท้องถิ่นที่ มท 0808.2/ว 4001 ลงวันที่ 28 กันยายน 2566  เรื่อง การเปิดเผยข้อมูลงบประมาณขององค์กรปกครองส่วนท้องถิ่น ตามแผนปฏิบัติการยกระดับค่าคะแนนดัชนีการรับรู้การทุจริต และอาศัยอำนาจตามความในข้อ 97 แห่งระเบียบกระทรวงมหาดไทยว่าด้วยการรับเงิน การเบิกจ่ายเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 และที่แก้ไขเพิ่มเติม องค์การบริหารส่วนตำบลทุ่งต่อ  ขอเผยแพร่ข้อมูลโครงการที่ใช้จ่ายจากเงินสะสมตามแบบเปิดเผยข้อมูลในรูปแบบสกุลไฟล์ word excel ควบคู่กับสกุลไฟล์ PDF ในเว็บไซต์ขององค์กรปกครองส่วนท้องถิ่นภายใน 30 วันนับถัดจากวันที่ได้รับอนุมัติให้ใช้จ่ายเงินสะสม 
นายกองค์การบริหารส่วนตำบลทุ่งต่อ ได้อนุมัติให้ใช้จ่ายเงินสะสม ประจำปีงบประมาณ พ.ศ. 2569 ครั้งที่ 2 ตามบันทึกข้อความ ที่ ตง 74401/- ลงวันที่ 27 พฤษภาคม 2569 เรื่อง ขออนุมัติจ่ายขาดเงินสะสมเพื่อจ่ายเป็นเงิน ตกเบิกให้พนักงานจ้างตามภารกิจที่ได้รับค่าตอบแทนเพิ่มขึ้นตามวุฒิที่ใช้ในการทำสัญญาจ้าง หรือผู้มีทักษะประสบการณ์ จำนวน 6 รายการ รวมเป็นเงินทั้งสิ้น 248,613.23 บาท (สองแสนสี่หมื่นแปดพันหกร้อยสิบสามบาทยี่สิบสามสตางค์) 
เพื่อให้เป็นไปตามระเบียบและหนังสือสั่งการที่เกี่ยวข้อง จึงได้จัดทำการเปิดเผยข้อมูลงบประมาณขององค์กรปกครองส่วนท้องถิ่นตามแผนปฏิบัติการยกระดับค่าคะแนนดัชนีการรับรู้การทุจริตเพื่อให้ประชาชนทราบ
จึงประกาศมาเพื่อทราบโดยทั่วกัน
                              ประกาศ ณ วันที่  27  พฤษภาคม พ.ศ. 2569



( นายสมัคร  ตันกุลโรจน์ )
นายกองค์การบริหารส่วนตำบลทุ่งต่อ

